Virallinen lehti nro C 313 , 12/10/1998 s. 0142



A4-0303/98 Ehdotus Euroopan parlamentin ja neuvoston direktiiviksi kaupallisten toimien maksuviivästysten torjumisesta (KOM(98)0126 - C4-0251/98 - 98/0099(COD)) Ehdotus hyväksyttiin seuraavin tarkistuksin: (Tarkistus 1) Johdanto-osan 7 kappale >Alkuperäinen teksti> 7) maksuviivästyksistä aiheutuu liikeyrityksille ja erityisesti pienille ja keskisuurille yrityksille runsaasti hallinnollisia rasitteita ja kustannuksia; lisäksi maksuviivästykset ovat selvitystilaan asettamisen yleisin syy ja ne vaarantavat usein yrityksen toiminnan jatkuvuuden sekä johtavat usein työpaikkojen menetykseen, >EP:n äänestyksessä hyväksytty teksti> 7) liian pitkistä maksuajoista ja maksuviivästyksistä aiheutuu liikeyrityksille ja erityisesti pienille ja keskisuurille yrityksille runsaasti hallinnollisia rasitteita ja kustannuksia; lisäksi nämä ongelmat ovat selvitystilaan asettamisen yleisin syy ja ne vaarantavat usein yrityksen toiminnan jatkuvuuden sekä johtavat usein työpaikkojen menetykseen, (Tarkistus 2) Johdanto-osan 13 kappale >Alkuperäinen teksti> 13) monilta osin toisistaan poikkeavat kansalliset lait rajoittavat omistusoikeuden siirtymisen lykkäyslausekkeiden käyttöä maksujen vauhdittamisessa; on tarpeen varmistaa, että velkojilla on mahdollisuus lykätä omistusoikeuden siirtymistä kaikkialla yhteisössä käyttämällä yhtä, kaikkien jäsenvaltioiden tunnustamaa lauseketta, >EP:n äänestyksessä hyväksytty teksti> 13) monilta osin toisistaan poikkeavat kansalliset lait rajoittavat omistusoikeuden siirtymisen lykkäyslausekkeiden käyttöä maksujen vauhdittamisessa; on tarpeen varmistaa, että velkojilla on mahdollisuus lykätä omistusoikeuden siirtymistä kaikkialla yhteisössä käyttämällä yhtä, kaikkien jäsenvaltioiden tunnustamaa lauseketta, jotta vältytään siltä, että liian pitkät maksuajat ja maksuviivästykset häiritsevät kaupallisia toimia sisämarkkinoilla, (Tarkistus 3) Johdanto-osan 15 kappale >Alkuperäinen teksti> 15) julkiset laitokset suorittavat huomattavia määriä maksuja liikeyrityksille; näiden laitosten tiukalla maksuaikojen noudattamisella olisi suotuisa kerrannaisvaikutus talouden kokonaistilanteeseen; komission suorittamien maksujen osalta on jo päätetty antaa tietyille velkojille oikeus periä maksuviivästyksistä viivästyskorkoa, ja >EP:n äänestyksessä hyväksytty teksti> 15) julkiset laitokset suorittavat huomattavia määriä maksuja liikeyrityksille; näiden laitosten tiukalla maksuaikojen noudattamisella olisi suotuisa kerrannaisvaikutus talouden kokonaistilanteeseen; julkisten hankintasopimusten alalla sopimusyritykset puolestaan viivästyttävät maksujaan toimittajille ja alihankkijoille turvautumalla usein suhteettomiin maksuaikoihin; tämä käytäntö vaikuttaa merkittävästi monien yritysten ja erityisesti pk-yritysten etuihin; komission suorittamien maksujen osalta on jo päätetty antaa tietyille velkojille oikeus periä maksuviivästyksistä viivästyskorkoa, ja (Tarkistus 4) Johdanto-osan 16 a kappale (uusi) >Alkuperäinen teksti> >EP:n äänestyksessä hyväksytty teksti> 16a) tämän direktiivin tarkistamisen yhteydessä saattaa olla tarpeen ottaa huomioon mahdollisuus käsitellä sopimukseen perustuvien pitkien maksuaikojen seurauksia, (Tarkistus 5) Johdanto-osan 16 b kappale (uusi) >Alkuperäinen teksti> >EP:n äänestyksessä hyväksytty teksti> 16b) jäsenvaltioiden olisi voimakkaasti vastustettava esim. joillakin vähittäiskaupan aloilla vallitsevia epäoikeudenmukaisia kauppakäytäntöjä, joilla «listoilta poistamista» käytetään pelottamaan toimittajia vaatimasta maksua ajoissa, (Tarkistus 6) Johdanto-osan 16 c kappale (uusi) >Alkuperäinen teksti> >EP:n äänestyksessä hyväksytty teksti> 16c) joidenkin tuotteiden, kuten pilaantuvien elintarvikkeiden, kohdalla maksuviivästykset eivät johdu markkinoiden todellisista tarpeista vaan kilpailun vääristymistä, jotka olisi korjattava, (Tarkistus 7) Johdanto-osan 16 d kappale (uusi) >Alkuperäinen teksti> >EP:n äänestyksessä hyväksytty teksti> 16d) «julkiset hankintaviranomaiset» vastaavat julkisia hankintoja koskevien direktiivien 92/50/ETY(1) ja 93/37/ETY(2) määritelmää, >Alkuperäinen teksti> >EP:n äänestyksessä hyväksytty teksti> (1) EYVL L 209, 24.7.1992, s. 1. (2) EYVL L 199, 9.8.1993, s. 54. (Tarkistus 9) 2 artiklan 1 kohta >Alkuperäinen teksti> 1. «kaupallisella toimella» liiketoimintaa tai ammattia harjoittavan kahden tai useamman luonnollisen henkilön tai oikeushenkilön välistä kelpoiseen liike- tai ammattitoimintaan liittyvää toimea, tai tällaisten henkilöiden ja julkisten laitosten välistä toimea, joka johtaa tavaroiden toimittamiseen tai palvelujen tarjoamiseen korvausta vastaan, >EP:n äänestyksessä hyväksytty teksti> 1. «kaupallisella toimella» yritysten välistä kelpoiseen liike- tai ammattitoimintaan liittyvää toimea, joka johtaa tavaroiden toimittamiseen tai palvelujen tarjoamiseen korvausta vastaan. Yrityksellä tarkoitetaan pysyvää organisaatiota, joka harjoittaa itsenäistä taloudellista toimintaa, vaikka harjoittajana olisi yksi ainoa henkilö ja vaikka yritys ei tavoittelisi voittoa. Julkiset hankintaviranomaiset, Euroopan unionin toimielimet mukaan lukien, katsotaan tässä direktiivissä joka tapauksessa yrityksiksi, (Tarkistus 10) 2 artiklan 3 kohta >Alkuperäinen teksti> 3. «omistusoikeuden siirtymisen lykkäämisellä» tavaroiden omistusoikeuden pysymistä myyjällä, kunnes ostaja on maksanut tavaran hinnan kokonaisuudessaan, >EP:n äänestyksessä hyväksytty teksti> 3. «omistusoikeuden siirtymisen lykkäämisellä» muotoseikoista riippumatonta sopimusta, jonka mukaan myyjä on tavaroiden omistaja, kunnes tavaran hinta on maksettu kokonaisuudessaan, (Tarkistus 11) 2 artiklan 4 kohta >Alkuperäinen teksti> 4. «julkisilla laitoksilla» valtiota, alueellisia tai paikallisia viranomaisia, julkisoikeudellisia laitoksia tai yhden tai useamman julkisoikeudellisen viranomaisen tai laitoksen muodostamia yhdistyksiä. Laitoksen katsotaan olevan julkisoikeudellinen täyttäessään seuraavat edellytykset: se on perustettu tiettyä, yleistä etua palvelevaa tarkoitusta varten, se ei ole luonteeltaan teollinen tai kaupallinen, se on oikeushenkilö ja pääosin valtion, alueellisten tai paikallisten viranomaisten tai muiden julkisoikeudellisten laitosten rahoittama tai hallinnollisesti niiden alainen, tai sen hallintoneuvoston tai johtokunnan jäsenistä yli puolet on valtion, alueellisten tai paikallisten viranomaisten tai muiden julkisoikeudellisten laitosten nimittämiä. >EP:n äänestyksessä hyväksytty teksti> 4. julkisilla «hankintaviranomaisilla» Euroopan yhteisöä ja EY:n perustamissopimuksesta, EHTY:n perustamissopimuksesta ja Euratomin perustamissopimuksesta johtuvia toimielimiä, joilla on oma oikeushenkilöllisyys, valtiota, alueellisia tai paikallisia viranomaisia, julkisoikeudellisia laitoksia sekä yhden tai useamman edellä tarkoitetun viranomaisen tai julkisoikeudellisen laitoksen muodostamia yhteenliittymiä. 4a. «julkisoikeudellisella laitoksella» tarkoitetaan laitosta: - joka on nimenomaisesti perustettu tyydyttämään voittaa tavoittelematta yleisen edun mukaisia tarpeita ja joka ei harjoita kaupallista toimintaa ja >Alkuperäinen teksti> >EP:n äänestyksessä hyväksytty teksti> - joka on oikeushenkilö ja >Alkuperäinen teksti> >EP:n äänestyksessä hyväksytty teksti> - jonka rahoituksesta suurin osa on peräisin valtiolta, alueellisilta tai paikallisilta viranomaisilta taikka muilta julkisoikeudellisilta laitoksilta tai jonka johto on näiden laitosten valvonnan alainen taikka jonka hallinto-, johto- tai valvontaelimen jäsenistä valtio, alueellinen tai paikallinen viranomainen taikka muu julkisoikeudellinen laitos nimittää enemmän kuin puolet, (Tarkistus 13) 2 artiklan 5 kohta >Alkuperäinen teksti> 5. «julkisilla hankintasopimuksilla» rahalliseen hyötyyn perustuvia luonnollisen tai oikeushenkilön ja julkisten laitosten välillä tehtyä kirjallista sopimusta. >EP:n äänestyksessä hyväksytty teksti> 5. «julkisilla hankintasopimuksilla» rahalliseen hyötyyn perustuvaa 4 kohdassa tarkoitetun julkisen hankintaviranomaisen ja yrityksen, joka ei ole julkinen hankintaviranomainen, välillä tehtyä kirjallista sopimusta. (Tarkistus 14) 3 artiklan 1 kohta >Alkuperäinen teksti> 1. Jäsenvaltioiden on huolehdittava siitä, että >EP:n äänestyksessä hyväksytty teksti> 1. Jäsenvaltioiden on säädettävä tarvittavat lait ja muutettava hallinnollisia määräyksiään siten, että varmistetaan seuraavat seikat, jos tavarat tai palvelut on toimitettu sopimuksen mukaisesti ja asiaan liittyvät oikeudelliset ehdot on asianmukaisesti täytetty: >Alkuperäinen teksti> a) maksun eräpäivä on enintään 21 kalenteripäivää laskun päiväyksestä, ellei sopimuksesta tai myyjän yleisistä myyntiä koskevista ehdoista muuta johdu, >EP:n äänestyksessä hyväksytty teksti> a) maksun eräpäivä on enintään 21 kalenteripäivää laskun vastaanottopäivästä, ellei sopimuksesta tai myyjän yleisistä myyntiä koskevista ehdoista muuta johdu, >Alkuperäinen teksti> b) jos laskua ei ole tehty tai jos laskun päiväystä ei voida varmasti määrittää tai jos laskun päiväys on aiempi kuin toimituspäivä, eräpäivä lasketaan toimituspäivästä, >EP:n äänestyksessä hyväksytty teksti> ab) laskun katsotaan tulleen vastaanotetuksi viimeistään viidentenä kalenteripäivänä sen lähettämisestä, jollei ostaja tai myyjä pysty esittämään todistetta muulloin tapahtuneesta vastaanotosta, >Alkuperäinen teksti> c) velkojalla on oikeus vaatia velalliselta koron maksamista kaikista erääntyvistä summista, joita velkoja ei ole saanut a ja b alakohdassa määriteltyyn eräpäivään mennessä, >EP:n äänestyksessä hyväksytty teksti> b) jos laskua ei ole tehty tai jos sen vastaanottamispäivää ei voida varmasti määrittää tai jos vastaanottopäivä on aiempi kuin toimituspäivä, eräpäivä lasketaan viimeksi mainitusta päivästä, >Alkuperäinen teksti> d) korko alkaa kertyä automaattisesti eräpäivää seuraavasta päivästä ilman erillistä maksumuistutusta, >EP:n äänestyksessä hyväksytty teksti> ba) jos sopimuksessa tai myyjän yleisissä myyntiä koskevissa ehdoissa määritelty maksuaika on pitempi kuin 60 kalenteripäivää, ostaja antaa myyjälle omalla kustannuksellaan vekselin, jossa määritellään yksiselitteisesti sen maksupäivä ja jonka takaa hyväksytty luottolaitos, >Alkuperäinen teksti> e) viivästyskorko («lakisääteinen korko»), johon velkojalla on oikeus, on Euroopan keskuspankin repo-korko («viitekorko») korotettuna vähintään kahdeksalla prosenttiyksiköllä («marginaali»), jollei sopimuksesta tai myyjän yleisistä myyntiehdoista muuta johdu; jäsenvaltioissa, jotka eivät osallistu talous- ja rahaliiton kolmanteen vaiheeseen, edellä tarkoitettuna viitekorkona pidetään kyseisen jäsenvaltion keskuspankin määräämää vastaavaa korkoa, >EP:n äänestyksessä hyväksytty teksti> bb) tapauksessa, jossa ostaja ei anna myyjälle vekseliä edeltävän ba alakohdan mukaisesti, sovelletaan tässä artiklassa säädettyjä normaaleja eräpäiviä ja viivästyskorkoja, ja kaikki ostajalle haitalliset sopimuksenvaraiset poikkeamat niistä mitätöityvät automaattisesti; muilta osin sopimus pysyy voimassa, >Alkuperäinen teksti> f) lakisääteinen viivästyskorko muuttuu automaattisesti edellä e alakohdassa mainitun viitekoron muutosten mukaisesti, >EP:n äänestyksessä hyväksytty teksti> c) velkojalla on oikeus vaatia velalliselta koron maksamista kaikista erääntyvistä summista, joita velkoja ei ole saanut a - bb alakohdassa määriteltyyn eräpäivään mennessä, >Alkuperäinen teksti> g) koron perintäoikeuden lisäksi velkojalla on oikeus vaatia velalliselta täysimääräistä korvausta maksuviivästyksestä aiheutuneista vahingoistaan. >EP:n äänestyksessä hyväksytty teksti> d) korko alkaa kertyä automaattisesti eräpäivää seuraavasta päivästä ilman erillistä maksumuistutusta, >Alkuperäinen teksti> >EP:n äänestyksessä hyväksytty teksti> e) viivästyskorko («lakisääteinen korko»), johon velkojalla on oikeus, on Euroopan keskuspankin repo-korko («viitekorko») korotettuna vähintään kahdeksalla prosenttiyksiköllä («marginaali»), jollei sopimuksesta tai myyjän yleisistä myyntiehdoista muuta johdu; jäsenvaltioissa, jotka eivät osallistu talous- ja rahaliiton kolmanteen vaiheeseen, edellä tarkoitettuna viitekorkona pidetään kyseisen jäsenvaltion keskuspankin määräämää vastaavaa korkoa, >Alkuperäinen teksti> >EP:n äänestyksessä hyväksytty teksti> f) lakisääteinen viivästyskorko muuttuu automaattisesti edellä e alakohdassa mainitun viitekoron muutosten mukaisesti, >Alkuperäinen teksti> >EP:n äänestyksessä hyväksytty teksti> g) koron perintäoikeuden lisäksi velkojalla on oikeus vaatia velalliselta täysimääräistä korvausta seuraavista vahingoista: >Alkuperäinen teksti> >EP:n äänestyksessä hyväksytty teksti> 1. velkojan pankkilainojen tai tilinylitysten kustannukset siinä määrin kuin oikeus periä korkoa ei vielä täysin kata tätä, >Alkuperäinen teksti> >EP:n äänestyksessä hyväksytty teksti> 2. velkojan yritykselle perinnästä aiheutuneet hallintokulut, >Alkuperäinen teksti> >EP:n äänestyksessä hyväksytty teksti> 3. kolmansille osapuolille aiheutuneet kulut ja, >Alkuperäinen teksti> >EP:n äänestyksessä hyväksytty teksti> 4. tuomioistuinmenettelyn kautta tapahtuneesta perinnästä aiheutuneet kulut. >Alkuperäinen teksti> >EP:n äänestyksessä hyväksytty teksti> Kaikki maksuviivästysten johdosta aiheutuneet kulut eivät oikeuta korvaukseen. >Alkuperäinen teksti> >EP:n äänestyksessä hyväksytty teksti> Jäsenvaltiot voivat rajoittaa näihin kuluihin liittyvästä oikeudellisesta edustuksesta johtuvien kustannusten määrää. (Tarkistus 15) 3 artiklan 2 a kohta (uusi) >Alkuperäinen teksti> >EP:n äänestyksessä hyväksytty teksti> 2a. Komissio tarkastelee vuosittain 9 artiklassa tarkoitettua komiteaa kuultuaan vähintään direktiivin voimaantuloa seuraavien kolmen vuoden aikana muun muassa lakisääteistä korkoa, jotta voidaan arvioida direktiivin vaikutuksia kaupallisiin toimiin ja lainsäädännön toimintaa käytännössä. Tämän tarkastelun ja muiden tarkastelujen tulokset esitetään Euroopan parlamentille. (Tarkistus 17) 3 artiklan 2 b kohta (uusi) >Alkuperäinen teksti> >EP:n äänestyksessä hyväksytty teksti> 2b. Jäsenvaltioiden on toteutettava kaikki aiheelliset toimenpiteet pitkien maksuaikojen lyhentämiseksi yhtenäismarkkinoilla. (Tarkistus 18) 4 artiklan 1 kohdan ensimmäinen ja toinen alakohta >Alkuperäinen teksti> 1. Jäsenvaltioiden on huolehdittava siitä, että omistusoikeus pysyy myyjällä, jos hän antaa tästä ostajalle kirjallisesti tiedon viimeistään tavaroiden toimituspäivänä. >EP:n äänestyksessä hyväksytty teksti> 1. Edellä 2 artiklan 1 kohdassa tarkoitettujen kaupallisten toimien osalta jäsenvaltioiden on huolehdittava siitä, että omistusoikeus pysyy myyjällä, jos omistusoikeuden siirtymisen lykkäämisestä on sovittu. >Alkuperäinen teksti> Jos ostaja ei ole suorittanut maksua eräpäivään mennessä, myyjä voi vaatia tavaroiden palauttamista. Saatuaan tavarat haltuunsa ostaja on vastuussa tavaroille aiheutuvista vahingoista tai tavaroiden katoamisesta. Pätevä tiedoksianto voi sisältyä myyjän vakiosopimukseen, laskuun tai yksittäiseen sopimukseen. >EP:n äänestyksessä hyväksytty teksti> Jos ostaja ei ole suorittanut maksua eräpäivään mennessä, myyjä voi vaatia tavaroiden palauttamista. Jäsenvaltiot voivat toteuttaa erityisiä toimenpiteitä, jotka koskevat tuotteita, jotka toimitetaan töiden suorittamisen puitteissa ja jotka sisältyvät muuhun irtaimeen tai kiinteään omaisuuteen. Jäsenvaltioiden on säädettävä, että omistusoikeuden siirtymisen lykkäyslauseke sitoo kolmansia osapuolia myös velallisen tehdessä konkurssin tai jos noudatetaan muuta jäsenvaltion lainsäädännössä vastaavaksi tunnustettua menettelyä. Viimeistään saatuaan tavarat haltuunsa ostaja on vastuussa tavaroille aiheutuvista vahingoista tai tavaroiden katoamisesta. Pätevä tiedoksianto voi sisältyä myyjän vakiosopimukseen, laskuun tai yksittäiseen sopimukseen. Muita muodollisuuksia ei vaadita. (Tarkistus 19) 4 artiklan 2 kohta >Alkuperäinen teksti> 2. Edellä 1 kohtaa sovelletaan ainoastaan velkoihin, jotka suoritetaan yhdessä erässä. >EP:n äänestyksessä hyväksytty teksti> Poistetaan. (Tarkistus 21) 4 artiklan 3 kohta >Alkuperäinen teksti> 3. Jäsenvaltioiden on määriteltävä omistusoikeuden siirtymisen lykkäystä koskevan lausekkeen vaikutus niiltä osin, joista ei säädetä tässä direktiivissä, erityisesti lausekkeen vaikutukset hyvässä uskossa toimiviin osapuoliin. >EP:n äänestyksessä hyväksytty teksti> 3. Jäsenvaltiot antavat etenkin hyvässä uskossa toimivien kolmansien osapuolten suojaksi säännöksiä, jotka koskevat velallisen jo suorittamia maksuja. (Tarkistus 22) 6 artiklan ensimmäinen kohta >Alkuperäinen teksti> Jäsenvaltioiden on huolehdittava siitä, että pienille velkamäärille eli enintään 20 000 ecun suuruisille veloille on käytössä yksinkertaistetut menettelyt. Menettelyyn on sisällyttävä yksinkertaiset, kustannuksiltaan vähäiset velkojen selvittämiseen tarkoitetut oikeustoimet. >EP:n äänestyksessä hyväksytty teksti> Jäsenvaltioiden on huolehdittava siitä, että pienille velkamäärille eli korkeintaan 20 000 ecun suuruisille veloille on käytössä yksinkertaistetut menettelyt. Menettelyyn on sisällyttävä yksinkertaiset, kustannuksiltaan vähäiset velkojen selvittämiseen tarkoitetut oikeustoimet. (Tarkistus 23) 6 a artikla (uusi) >Alkuperäinen teksti> >EP:n äänestyksessä hyväksytty teksti> 6 a artikla >Alkuperäinen teksti> >EP:n äänestyksessä hyväksytty teksti> Kansalliset säädökset >Alkuperäinen teksti> >EP:n äänestyksessä hyväksytty teksti> Edellä mainitut säännökset eivät vaikuta jäsenvaltioiden säädöksiin, jotka koskevat asianajajaedustusta oikeusmenettelyissä. (Tarkistus 24) 7 artikla >Alkuperäinen teksti> Jäsenvaltioiden on huolehdittava, että julkisista hankinnoista tehtäviä sopimuksia koskevissa ilmoituksissa ja yksityiskohtaisissa ohjeissa mainitaan julkisten laitosten maksuajat ja eräpäivät yksityiskohtineen. Määräajat on vahvistettava erityisesti ennen maksun suorittamista toteutettaville hallinnollisille muodollisuuksille, kuten julkisten urakoiden vastaanottomenettelyille. >EP:n äänestyksessä hyväksytty teksti> Jäsenvaltioiden on huolehdittava, että julkisista hankinnoista tehtäviä sopimuksia koskevissa ilmoituksissa ja yksityiskohtaisissa ohjeissa mainitaan julkisten hankintaviranomaisten maksuajat ja eräpäivät yksityiskohtineen, vaikka eräpäivät olisi määritelty laissa vahvistetuissa yleisissä sopimuksia koskevissa ehdoissa. Määräajat on vahvistettava erityisesti ennen maksun suorittamista toteutettaville hallinnollisille muodollisuuksille, kuten julkisten urakoiden vastaanottomenettelyille. Samaa avoimuusvelvollisuutta noudatetaan julkisten urakoiden päähankkijoiden ja alihankkijoiden suhteissa. (Tarkistus 25) 7 a artikla (uusi) >Alkuperäinen teksti> >EP:n äänestyksessä hyväksytty teksti> 7 a artikla >Alkuperäinen teksti> >EP:n äänestyksessä hyväksytty teksti> Perintätoimistot >Alkuperäinen teksti> >EP:n äänestyksessä hyväksytty teksti> 1. Jäsenvaltio, jossa toimisto on rekisteröity harjoittamaan velkojen perintätoimintaa (kotivaltio) ja jolla on lupajärjestelmä, jonka mukaan toimistoille myönnetään lupa periä velkoja, myöntää luvan toimistolle sillä edellytyksellä, että se täyttää jäljempänä 2 kohdassa asetetut vaatimukset. >Alkuperäinen teksti> >EP:n äänestyksessä hyväksytty teksti> 2. Kotivaltio varmistaa, että toimisto täyttää seuraavat vähimmäisvaatimukset velkojen perimiseksi ja edellä 1 kohdassa tarkoitetun luvansaamiseksi: >Alkuperäinen teksti> >EP:n äänestyksessä hyväksytty teksti> a) se noudattaa korkeita kunniallisen ja eettisen toiminnan standardeja ja muun muassa sitoutuu välttämään velallisten ahdistelua ja pidättymään käytännöistä, jotka voisivat johtaa velallista harhaan - toimiston valtuuksien rajoista - siitä, että toimistolla ei ole julkisen viranomaisen valtuuksia ja - velallisen oikeudesta puolustautua, >Alkuperäinen teksti> >EP:n äänestyksessä hyväksytty teksti> b) toimitusjohtajilla ei ole rikosrekisteriä, >Alkuperäinen teksti> >EP:n äänestyksessä hyväksytty teksti> c) toimitusjohtajilla on vähintään 3 vuoden ammattikokemus velkojen perinnästä, >Alkuperäinen teksti> >EP:n äänestyksessä hyväksytty teksti> d) se antaa taloudelliset takuut asiakkaiden ja velallisten suojelemiseksi, >Alkuperäinen teksti> >EP:n äänestyksessä hyväksytty teksti> e) se pitää asiakkaiden puolesta perittyjä rahoja tilillä, joka on erillään toimiston omista varoista sekä varoista, jotka eivät kuulu asiakkaille, >Alkuperäinen teksti> >EP:n äänestyksessä hyväksytty teksti> f) toimisto raportoi selkeästi ja säännöllisesti asiakkaalle, mukaan luettuna kaikkien asiakkaan puolesta perittyjen summien siirto sopimuksessa määritellyn ajan kuluessa, >Alkuperäinen teksti> >EP:n äänestyksessä hyväksytty teksti> g) toimistoa valvoo yksityinen tai julkinen järjestö, joka varmistaa edellä tarkoitettujen vaatimusten noudattamisen. >Alkuperäinen teksti> >EP:n äänestyksessä hyväksytty teksti> 3. Jäsenvaltioiden on tunnustettava vastavuoroisesti luvat, joilla toimistot on valtuutettu perimään velkoja tämän artiklan mukaisesti. >Alkuperäinen teksti> >EP:n äänestyksessä hyväksytty teksti> 4. Jäsenvaltio, jossa velka peritään (isäntävaltio) voi pyytää toimistoa noudattamaan edellä 2 kohdassa tarkoitettuja vaatimuksia. Jos toimisto siitä huolimatta, että se on saanut kaksi tällaista pyyntöä, toimii näiden vaatimusten vastaisesti, isäntävaltio voi pyytää toimiston kotivaltiota toteuttamaan aiheelliset toimenpiteet joko vaatimusten noudattamisen varmistamiseksi tai luvan peruuttamiseksi. Jos kotivaltio ei toimi tällaisen pyynnön mukaisesti kuukauden kuluessa tällaisesta pyynnöstä ja jos toimisto edelleen toimii vaatimusten vastaisesti, isäntävaltiolla on oikeus jättää toimiston lupa huomiotta. (Tarkistukset 33 ja 26) 8 artiklan 1 kohta >Alkuperäinen teksti> 1. julkisten laitosten suorittamien sopimuksen mukaisten maksujen eräpäivä ei saa olla yli 60 kalenteripäivää ja eräpäivä määräytyy edellä 3 artiklan 1 kohdan a ja b alakohdan mukaisesti; sopimuksen mukainen maksuaika ei saa missään olosuhteissa ylittää edellä säädettyä enimmäismaksuaikaa, >EP:n äänestyksessä hyväksytty teksti> 1. julkisten laitosten suorittamien sopimuksen mukaisten maksujen eräpäivä ei saa olla yli 45 kalenteripäivää toimituksia ja palveluja koskevissa hankintasopimuksissa, yli 60 kalenteripäivää julkisia töitä koskevissa hankintasopimuksissa ja yli 90 kalenteripäivää julkisia töitä koskevien hankintasopimusten viimeisen maksun suorittamisessa ja eräpäivä määräytyy edellä 3 artiklan 1 kohdan a ja b alakohdan mukaisesti; sopimuksen mukainen maksuaika ei saa missään olosuhteissa ylittää edellä säädettyä enimmäismaksuaikaa; julkisen hankintasopimuksen tapauksessa päähankkijan on myönnettävä alihankkijalle ja toimittajille ehdot, jotka ovat vähintään yhtä suotuisat kuin ehdot, jotka julkinen hankintaviranomainen myöntää päähankkijalle. >Alkuperäinen teksti> >EP:n äänestyksessä hyväksytty teksti> Jotta nämä ehdot voidaan taata toimittajille ja alihankkijoille, päähankkijaa vaaditaan antamaan toimittajalle tai alihankkijalle takuu, joka kattaa kaikkien velkasummien maksamisen. Tämä takuu on lunastettavissa 60 kalenteripäivän kuluessa siitä, kun toimittaja tai alihankkija on esittänyt laskun päähankkijalle. (Tarkistus 27) 8 artiklan 2 kohta >Alkuperäinen teksti> 2. velkojalla on oikeus periä julkiselta laitokselta korkoa kaikista erääntyneistä maksamatta olevista summista; korko lasketaan 3 artiklan 1 kohdan d ja e alakohdassa säädetyllä tavalla, ja julkisen viranomaisen on maksettava korkoa automaattisesti ilman erillistä maksuvaatimusta, >EP:n äänestyksessä hyväksytty teksti> 2. velkojalla on oikeus periä julkiselta hankintaviranomaiselta korkoa kaikista maksamatta olevista summista eräpäivästä alkaen; korko lasketaan 3 artiklan 1 kohdan d ja e alakohdassa säädetyllä tavalla, ja julkisen viranomaisen on maksettava korkoa automaattisesti, (Tarkistus 28) 8 artiklan 3 kohta >Alkuperäinen teksti> 3. julkinen laitos ei saa pyytää eikä vaatia, että velkoja luopuisi tässä artiklassa tarkoitetuista oikeuksista. >EP:n äänestyksessä hyväksytty teksti> 3. julkinen hankintaviranomainen ei saa pyytää eikä vaatia, että velkoja luopuisi tässä artiklassa tarkoitetuista oikeuksista; velkoja ei voi myöskään pyytää tai vaatia käyttämäänsä toimittajaa tai aliurakoitsijaa luopumaan näistä oikeuksista. (Tarkistus 29) 9 artiklan neljäs a kohta (uusi) >Alkuperäinen teksti> >EP:n äänestyksessä hyväksytty teksti> Komitean puheenjohtaja voi Euroopan parlamentin pyynnöstä tai omasta aloitteestaan tulla Euroopan parlamentin asiasta vastaavien valiokuntien kuultavaksi. (Tarkistus 34) 9 a artikla (uusi) >Alkuperäinen teksti> >EP:n äänestyksessä hyväksytty teksti> 9 a artikla Kertomus toimien edistymisestä Komissio laatii ennen 31 päivää joulukuuta 2002 jäsenvaltioiden kertomusten ja yritysten toimittamien tietojen perusteella kertomuksen edistymisestä maksuaikoihin ja maksuviivästyksiin liittyvissä kysymyksissä, toteutetuista toimenpiteistä ja saavutetuista tuloksista. Komissio antaa kertomuksen ja mahdolliset ehdotukset asiaan liittyvistä toimenpiteistä Euroopan parlamentille, neuvostolle sekä ammattijärjestöille. (Tarkistus 31) 10 artiklan 2 kohta >Alkuperäinen teksti> 2. Jäsenvaltiot voivat pitää voimassa tai saattaa voimaan säännöksiä, jotka ovat tiukempia kuin mitä tämän direktiivin noudattamiseksi on tarpeen. >EP:n äänestyksessä hyväksytty teksti> 2. Jäsenvaltiot voivat pitää voimassa tai saattaa voimaan säännöksiä, jotka ovat edullisempia velkojalle kuin mitä tämän direktiivin noudattamiseksi on tarpeen. Lainsäädäntöpäätöslauselma, johon sisältyy Euroopan parlamentin lausunto ehdotuksesta Euroopan parlamentin ja neuvoston direktiiviksi kaupallisten toimien maksuviivästysten torjumisesta (KOM(98)0126 - C4-0251/98 - 98/0099(COD))(Yhteispäätösmenettely: ensimmäinen käsittely) Euroopan parlamentti, joka - ottaa huomioon komission ehdotuksen Euroopan parlamentille ja neuvostolle (KOM(98)0126 - 98/0099(COD)) ((EYVL C 168, 3.6.1998, s. 13.)), - ottaa huomioon EY:n perustamissopimuksen 189 b artiklan 2 kohdan ja 100 a artiklan, joiden mukaisesti komissio on antanut ehdotuksen parlamentille (C4-0251/98), - ottaa huomioon työjärjestyksensä 58 artiklan, - ottaa huomioon talous- ja raha-asioita sekä teollisuuspolitiikkaa käsittelevän valiokunnan mietinnön sekä oikeusasioita ja kansalaisten oikeuksia käsittelevän valiokunnan lausunnon (A4-0303/98); 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 b artiklan 2 kohdan mukaisesti; 4. Pyytää neuvostoa ilmoittamaan parlamentille ja aloittamaan neuvottelumenettelyn, jos se aikoo poiketa parlamentin hyväksymästä sanamuodosta; 5. Huomauttaa, että komission on annettava parlamentin käsiteltäväksi muutokset, jotka se aikoo tehdä parlamentin tarkistamaan ehdotukseen; 6. Kehottaa puhemiestään välittämään tämän lausunnon neuvostolle ja komissiolle.